burgasdotpro/wikipedia huggingface dataset:
Tu ten kámen

Tu ten kámen alebo Kterak láskou možno v mžiku vzplanout třeba k nebožtíku je nemý český film z roku 1923. Vo filme účinkoval vo svojej prvej úlohe Vlasta Burian, film sa však nedochoval.
Dej.
Hrdinom príbehu je mladý krásny asistent slávneho egyptológa. Miluje jeho dcéru Aenny (Anny Ondráková) a jeho láska je opätovaná: Aennin dotieravý ctiteľ Fridolín dostal košom. Obom egyptológom sa podarí objaviť hrobku faraóna Tu ten kameňa. Chcú dopraviť vzácnu múmiu do rodnej Zelenej Lhoty, kde ich čaká veľkolepé uvítanie zorganizované zanieteným starostom. Dvaja podvodníci sa zmocnia debny s múmiou a nahradia ju debnou so syrčekami. Sami sa potom vydávajú za slávnych objaviteľov a prijímajú hold podvedených meštiakov, ktorí prišli na manifestačné uvítanie s hasiči a družičkami, s hudbou a vojnovými veteránmi, zatiaľ čo skutočný učenec je považovaný za podvodníka. Všetko nakoniec vyrieši mladý asistent, ktorý privezie pravú bedňu s múmiou, očistí nastávajúceho svokra z podozrenia a získa krásnu Aenny. (Podľa dobovej tlače.)
Zaujímavosti.
Ide o jediný nedochovaný (a zároveň prvý) film Vlastu Buriana. Bol to tiež jediný film, kde sa stretol Burian so svojím konkurentom Ferencom Futuristom.
Natáčalo sa v Prahe, v obci Jirny a v ateliéroch AB Vinohrady.
Filmové materiály sú pokladané za stratené.
Obsadenie.
V hlavnej úlohe:
Ďalej hrajú:
Rany lásky

Rany lásky ("Heridas de amor") je mexická telenovela z produkcie spoločnosti Televisa v roku 2006. Hlavné úlohy stvárnili herci Jacqueline Bracamontes a Guy Ecker. Na Slovensku túto telenovelu vysielala verejnoprávna Jednotka prvýkrát od 16. mája 2007 do 15. augusta 2007 a druhýkrát od 9. júna 2009 do 17. septembra 2009.
Ajrat Rafailovič Išmuratov

Ajrat Rafailovič Išmuratov (; * 28. jún 1973, Kazaň, Sovietsky zväz) je ruský a kanadský klasický skladateľ, dirigent a klarinetista. Je klarinetistom v klezmerovej kapele Kleztory v Montreale. a hosťujúcim profesorom na Laval University v Quebecu v Kanade.
Vojtech Blanár

JUDr. Vojtech Blanár (; * 24. august 1866, Košice† 31. december 1932, Košice) bol uhorský právnik, pedagóg a verejný činiteľ v období Rakúsko-Uhorska a neskôr medzivojnového Česko-Slovenska.
Životopis.
Pochádzal z rodiny bohatého košického podnikateľa. Študoval na premonštrátskom gymnáziu v Košiciach. Pokračoval štúdiom práva na univerzite v Budapešti a v roku 1891 zložil advokátsku skúšku. Následne si otvoril vlastnú advokátsku kanceláriu v Košiciach. Sprvu sa venoval najmä trestnému právu, no neskôr prešiel na problematiku zmenkového a obchodného práva, ktorej sa venoval aj ako pedagóg na košickej právnickej akadémii.
Popri svojej profesionálnej kariére sa zapojil aj do politického života. Zastával viaceré funkcie v rámci košického magistrátu a neskôr sa stal aj poslancom Uhorského snemu za robotnícku stranu. Od roku 1914 až do zániku monarchie pôsobil na pozícii starostu Košíc.
Po vzniku Česko-Slovenska a obsadení Košíc čs. vojskom musel opustiť úrad starostu a opäť sa začal venovať advokácii. Zostal politicky aktívnym na komunálnej úrovni ako poslanec košického zastupiteľstva. Bol významným funkcionárom Maďarskej národnej strany, za ktorú bol v krajinských voľbách v roku 1928 zvolený za člena Krajinského zastupiteľstva.
Jicchak Herzog

Jicchak Herzog (; 22. september 1960, Tel Aviv) je izraelský právnik a politik, od roku 2021 Prezident štátu Izrael. V minulosti viedol Stranu práce. Jeho otec, Chajim Herzog, bol tiež prezidentom.
Životopis.
Narodil sa do prominentnej rodiny. Jeho starý otec Jicchak Halevi Herzog bol hlavným aškenázskym rabínom Izraela a jeho otec Chajim Herzog v rokoch 1983 až 1993 prezident Izraela. Kým otec pracoval ako veľvyslanec Izraela pri OSN, Jicchak dokončil strednú školu. Navštevoval New York University a Cornell University. Neskôr sa vrátil do Izraela kde absolvoval vojenskú službu v Izraelských obranných silách a na Telavivskej univerzite vyštudoval právo. Vo vojenskej službe sa zoznámil so svojou manželkou Michal a v roku 1985 sa zosobášili.
Politická kariéra.
V roku 2003 bol za Stranu práce prvý krát zvolený do Knesetu. Od roku 2005 pôsobil vo viacerých ministerských postoch: minister bývania a výstavby; minister turizmu a minister diaspóry, spoločnosti a boja proti antisemitizmu v kabinete Ehuda Olmerta. Nakoniec bol ministrom sociálnej starostlivosti a sociálnych služieb. V roku 2013 sa stal predsedom strany. Vo voľbách v roku 2015 získal v koalícii so stranou Cipi Livni rekordný počet mandátov pre Stranu práce. V roku 2017 stratil mandát predsedu strany. V roku 2018 rezignoval z Knesetu a stal sa predsedom výkonnej komisie Židovskej agentúry.
Prezident.
Svoju kandidatúru oznámil v máji 2021. Za prezidenta bol zvolený 2. júna 2021 izraelským parlamentom, Knesetom. Vo voľbe získal 87 zo 120 hlasov.
Stal sa prvým izraelským prezidentom, ktorý navštívil Spojené arabské emiráty po normalizácii diplomatických vzťahov. Neskôr ako prvý izraelský minister navštívil Jordánsko.
4. septembra 2023 pricestoval na oficiálnu návštevu Slovenska. Stretol sa s prezidentkou Zuzanou Čaputovou a „diskutovali najmä o spolupráci v oblasti energetiky, konkrétne o diverzifikácii dodávok plynu pre Slovensko, kde je Izrael perspektívnym partnerom.“
Gay Woodsová

Gay Woodsová (neprechýlene Gay Woods, rodená Gabriel Corcoranová, neprechýlene Gabriel Corcoran; * 18. september 1948, Dublin, Írsko) je írska speváčka, hudobníčka a skladateľka. Bola jednou z pôvodných členov skupiny Steeleye Span.
Životopis.
Gay Woodsová sa narodila do hudobníckej rodiny. Začala spievať v ranom veku a so svojimi bratmi zdieľala lásku k hillbilly a blues. S o niečo starším susedom Terrym Woodsom hrávala ako duo od roku 1963 a vydala sa za neho v máji 1968.
Terry bol v roku 1969 jedným zo zakladajúcich členov britskej folk rockovej skupiny Steeleye Span a priviedol Gay do skupiny ako druhú speváčku. S ňou nahrali svoj debutový album "Hark! The Village Wait". Nasledovala krátka intermezza s folkovou skupinou Dr. Strangely Strange. Títo dvaja potom založili Woods Band, ale Gay sa objavila iba na prvom albume.
Späť v Írsku v roku 1975 vydala s manželom album "Backwoods" ako duo Gay &amp; Terry Woods, po ktorom do roku 1978 nasledovali ďalšie tri albumy a singel. Rozišli sa v roku 1979 a rozviedli sa v roku 1980. V tom istom roku Gay založila írsku New Wave skupinu Auto Da Fé, ktorá vydala štúdiový album a niekoľko singlov z roku 1982. Nechýbal ani koncertný album a sampler.
V roku 1987 sa Gay Woodsovej narodila dcéra Lillian s novým partnerom a bývalým spoluhráčom z Auto Da Fé, Trevorom Knightom, s ktorým mala nasledujúcich 15 rokov vzťah. V roku 1988 sa Woodsová dočasne stiahla z hudobnej scény. V roku 1994 bola požiadaná skupinou Steeleye Span, aby s Maddy Priorovou skupinu doplnila na ich nadchádzajúcom turné. Koncerty mali úspech a v roku 1996 viedli k albumu "Time", na ktorom, rovnako ako na "Hark! The Village Wait", je možné si vypočuť obe speváčky spolu. Po odchode Maddy Priorovej nasledujúci rok sa Gay Woodsová stala hlavnou speváčkou skupiny, ktorú opustila po albume "Bedlam Born" v januári 2001. Odvtedy pôsobí ako sólová umelkyňa. Neskôr študovala psychológiu na Univerzite v Essexe a v súčasnosti je starou mamou Scottovi (* 2013) a Isle (* 2016).
Ploština

Ploština () je vrch v Slovenskom krase, krajinnom celku Slovenského rudohoria. Leží pri obci Hačava, približne západne od Moldavy nad Bodvou. 
Poloha.
Nachádza sa vo východnej časti pohoria, v geomorfologickom podcelku Zádielska planina. Leží v Košickom kraji, v okrese Košice-okolie a na katastrálnom území obce Hačava. Najbližším sídlom je severovýchodne situovaná Hačava, rovnakým smerom leží Medzev, juhovýchodne Háj a Turňa nad Bodvou, južne Zádiel a Dvorníky-Včeláre, juhozápadne Bôrka, Lúčka a Kováčová a severozápadne Štós. Vrch je súčasťou Národného parku Slovenský kras.
Opis.
Ploština leží v severnej časti Zádielskej planiny. Severne sa nachádza Tupý vrch (), Grečov (), Jelení vrch () a Bujačí vrch (), východne Šugovský vrch (), Vysoká () a Ďurkova skala (), južne Zádielsky kameň (), Hlinná (), Havrania skala () a Vysoký vrch () a západne Vŕšok (), Dvorník (), Matesova skala (), Chvost () a Osadník (). Oblasť patrí do povodia Bodvy, kde vodu odvádza západne situovanou Zádielskou dolinou tečúci Blatný (Chotárny) potok. Na vrchol nevedie značený turistický chodník. 
Výhľady.
Vrchol pokrýva súvislý lesný porast, ktorý neumožňuje rozhľad. Z vhodných lokalít je možné vidieť okolité vrcholy Slovenského krasu, blízke Volovské vrchy a prihraničné vrchy v Maďarsku.
Prístup.
Na vrchol nevedie značená turistická trasa, no západným úpätím prechádza zeleno značený chodník z obce Háj do Hačavského sedla, kde sa stretávajú viaceré značené chodníky.
Shannon Elizabeth

Shannon Elizabeth (vlastným menom Shannon Elizabeth Fadal; * 7. september 1973, Houston, Texas, USA) je americká herečka, modelka, aktivistka za práva zvierat, pamiatkárka a hráčka pokru. Je známa z filmov ako "Jack Frost" (1996), "Prci, prci, prcičky" (1999), "Scary Movie" (2000), "13 duchov" (2001), "Jay a Mlčanlivý Bob vracajú úder" (2001), "Láska nebeská" (2003), "Gambler" (2008), "Outsider" (2014), "Jay a Mlčanlivý Bob: Reboot" (2019).
Detstvo a mladosť.
Shannon Elizabeth sa narodila v Houstone, v štáte Texas. Jej otec má libanonských a sýrskych predkov a matka nemeckých, anglických a írskych predkov. Vyrastala v meste Waco v štáte Texas. Na strednej škole bola členkou tenisového tímu a v jednom momente uvažovala o profesionálnej tenisovej kariére. Neskôr pracovala ako modelka pre modely Ford &amp; Elite predtým, ako začala hereckú kariéru.
Kariéra.
Shannon Elizabeth sa objavila v niekoľkých filmoch a televíznych seriáloch, kým ju v roku 1999 obsadili do filmu "Prci, prci, prcičky", kde stvárnila rolu Nadie, ktorá pochádza z Česko-Slovenska. Film bol veľkým kasovým úspechom. Následne sa objavila v niekoľkých hollywoodskych filmoch, ako napríklad "Scary Movie" či "Jay a Mlčanlivý Bob vracajú úder".
V roku 2003 hosťovala v deviatich epizódach televízneho seriálu "Tie roky sedemdesiate". V rovnakom roku si zahrala aj po boku hercov ako Emma Thompsonová, Colin Firth, Sienna Guillory a Bill Nighy vo filme "Láska nebeská".
V roku 2006 sa oficiálne začala venovať pokeru. Bola prezývaná ako „jedna z popredných hráčov pokru spomedzi celebrít“.
V roku 2012 sa pripojila k štvrtému pokračovaniu filmu "Prci, prci, prcičky: Stretávka" (Elizabeth sa objavila len v prvej a druhej časti), pričom štvrtý diel obsahoval všetkých hlavných hercov z predchádzajúcich častí. V roku 2019 si zopakovala svoju úlohu aj vo filme "Jay a Mlčanlivý Bob: Reboot".
Súkromný život.
Shannon Elizabeth bola vydatá za herca Josepha D. Reitmana v rokoch 2002 až 2005. V súčasnosti (2023) je vydatá za Simona Borcherta. Je enviromentalistka vegánka. So vtedajším manželom Reitmanom založili Animal Avengers, neziskovú organizáciu na záchranu zvierat.
Elizabeth slúžila ako hovorkyňa programu Farm Sanctuary Adopt a Turkey, ktorý vyzýval ľudí, aby si adoptovali moriaka namiesto toho, aby ho zjedli na Deň vďakyvzdania. Používa sociálne médiá, najmä príspevky na Instagrame, aby zvýšila povedomie o pytliactve nosorožcov v rámci zbierky Poached Rhino.
Elizabeth delí svoj čas medzi Kapské Mesto v Južnej Afrike a USA. Aj naďalej vedie svoju neziskovú organizáciu Animal Avengers.
Selly Park

Selly Park je bohatá obytná prímestská štvrť v juhozápadnom Birminghame v Anglicku. Štvrť Selly Park sa nachádza medzi Bristol Road (A38) a Pershore Road (A441) a je pomenovaná po parku, ktorý bol pôvodne spojený so Selly Hall, teraz zachovaný v rámci kláštora Selly Convent.
Chorlton-on-Medlock

Chorlton-on-Medlock alebo Chorlton-upon-Medlock je vnútromestská oblasť () mesta Manchester v Anglicku.
Chorlton-on-Medlock sa v minulosti nachádzal v grófstve Lancashire a je ohraničený na severe riekou Medlock, ktorá vedie bezprostredne južne od centra mesta. Jeho ostatné hranice zhruba zodpovedajú Stockport Road, Hathersage Road, Moss Lane East a Boundary Lane. Susednými okresmi sú Hulme na západe, Ardwick na východe a Victoria Park, Rusholme a Moss Side na juhu. Veľkú časť okresu pozdĺž Oxford Road zaberajú areály škôl University of Manchester, Manchester Metropolitan University a Royal Northern College of Music. Južne od univerzitného kampusu Oxford Road značnú oblasť zaberá skupina susediacich nemocníc vrátane Manchester Royal Infirmary, na západ od ktorej sa nachádza Whitworth Park.
Zlatá lopta 2017

Zlatá lopta je cena pre najlepšieho futbalistu sveta hrajúceho v Európe. O víťazovi hlasujú športoví novinári. Cena za rok 2017 sa udelila 7. decembra 2017 a vyhral ju Cristiano Ronaldo.
Zlatá lopta.
Nominovaní hráči boli zverejnení 9. októbra 2017.
Votrelkyňa

Votrelkyňa ("La intrusa") je mexická telenovela z produkcie spoločnosti Televisa v roku 2001. Hlavné úlohy stvárnili herci Gabriela Spanic a Arturo Peniche. Na Slovensku túto telenovelu vysielala verejnoprávna STV1 prvýkrát od 16. októbra 2002 do 5. mája 2003 a druhýkrát od 21. októbra 2003 do 17. mája 2004.
Kráľ dobytka

Kráľ dobytka ( "O rei do gado") je brazílska telenovela z produkcie spoločnosti TV Globo v rokoch 1996 – 1997. Hlavné úlohy stvárnili herci Antônio Fagundes a Patricia Pillar. Na Slovensku túto telenovelu vysielala verejnoprávna Jednotka.
Ďurkova skala

Ďurkova skala () je vrch v Slovenskom krase, krajinnom celku Slovenského rudohoria. Leží pri obci Hačava, približne západne od Moldavy nad Bodvou. 
Poloha.
Nachádza sa vo východnej časti pohoria, v geomorfologickom podcelku Zádielska planina. Leží v Košickom kraji, v okrese Košice-okolie a na katastrálnom území obce Hačava. Najbližším sídlom je severne situovaná Hačava, severovýchodne sa nachádza Medzev, východne Jasov, južne Háj, Turňa nad Bodvou, Zádiel a Dvorníky-Včeláre, západne Bôrka, Lúčka a Kováčová a severozápadne Štós. Vrch je súčasťou Národného parku Slovenský kras.
Opis.
Ďurkova skala leží v severnej časti Zádielskej planiny. Severným smerom sa nachádza Grečov (), Bujačí vrch () a Jelení vrch (), východným Šugovský vrch () a Vysoká (), južným Zádielsky kameň (), Hlinná () a Vysoký vrch () a západným Havrania skala (), Vŕšok (), Dvorník (), Matesova skala (), Chvost () a Osadník (). Oblasť patrí do povodia Bodvy, kde vodu odvádza východne tečúci Hájsky potok. Na vrchol nevedie značený turistický chodník. 
Výhľady.
Vrchol pokrýva súvislý lesný porast, ktorý neumožňuje rozhľad. Z vhodných lokalít je možné vidieť okolité vrcholy Slovenského krasu, blízke Volovské vrchy a prihraničné vrchy v Maďarsku.
Prístup.
Na vrchol nevedie značená turistická trasa, no východným úpätím vedie Hájskou dolinou žlto značený chodník z obce Háj cez Hačavu do Hačavského sedla.
Kláštor Premenenia Pána v Sampore

Kláštor Premenenia Pána v Sampore je benediktínsky autonómny priorát v osade Sampor, asi 5 km severovýchodne od Sliača v banskobystrickom kraji. Ide o najmladší a zároveň jediný funkčný benediktínsky kláštor na Slovensku.
História.
V roku 1998 vypočul vtedajší banskobystrický diecézny biskup Rudolf Baláž žiadosť dvoch diecéznych kňazov a uvoľnil ich pre vstup do benediktínskeho rádu. Tí absolvovali postulát a noviciát v opátstve Tyniec pri Krakove v Poľsku, od roku 2000 potom žili na fare v Ľubietovej. Odtiaľ sa sťahovali v roku 2002 na faru do Bacúrova.
V októbri 2006 začala výstavba nového kláštorného areálu na Sampore pri Sliači. Mnísi sa do hotovej časti kláštora sťahovali v roku 2010 a vtedy bol samporský kláštor ustanovený nezávislým priorátom.
24. mája 2010 biskup Rudolf Baláž vysvätil konventný kostol, dedikovaný Premeneniu Pána. Od roku 2013 pokračuje výstavba hlavnej konventnej budovy a hospodárskeho zázemia kláštora. Kňazi komunity okrem mníšskeho života vedú duchovnú správu v okolitých farnostiach.
Od 17. novembra 2012 je prvým konventuálnym priorom kláštora Vladimír Kasan, OSB. Aktuálne (2024) je v kláštore komunita 17 mníchov a kandidátov.
Popularizácia.
Webovú stránku kláštora spravuje Michael Maria Kukuča, benediktínsky mních pôsobiaci v kláštore Premenenia Pána, ktorý je takisto známy pod internetovým pseudonymom "Mních s kamerou". Pod týmto menom pôsobí ako youtuber, ktorý vlastnými očami predstavuje mníšsky život a súvisiace témy. Ako uviedol v prvom videu z dňa Všetkých svätých v roku 2017, videl tu možnosť verejného úložného priestoru pre videá, kontakt najmä s vlastnou rodinou, s ktorou nie je ako mních v dennom styku, a ďalej priestor pre záujemcov o cirkevné témy a mníšsky život. V priebehu času nakrútil veľa tematických videí a raz za mesiac vysiela naživo s otázkami a odpoveďami pre poslucháčov. 
Ako tajomník kláštora sa Kukuča v roku 2015 pre denník SME vyjadril o dostavbe kláštora.
Majstrovstvá sveta v ragby mužov 2019

Majstrovstvá sveta v ragby mužov 2019 boli v poradí 9. majstrovstvá sveta v ragby mužov, ktoré organizuje Medzinárodná federácia ragby ( World Rugby). Konali sa od 20. septembra do 2. novembra 2019 v dvanástich japonských mestách: Fukuoka, Fukuroi, Jokohama, Kamaishi, Kobe, Kumagaya, Kumamoto, Ōita, Osaka, Sapporo, Tokio a Toyota, za účasti 20 tímov. Japonsko bolo organizátorom svetového šampionátu mužov prvýkrát. Titul získala , ktorá vo finálovom stretnutí zvíťazila nad v pomere 32:12.
Návštevnosť a priebeh turnaja negatívne ovplyvnil tajfún Hagibis, kvôli ktorému museli byť zrušené tri zápasy, ktoré neboli nahradené a boli zapísané tímom ako remíza 0:0.
Voľba organizátora.
O organizátorovi šampionátu 2019 sa rozhodovalo spoločne s výberom dejiska pre rok 2015, čo IRB ohlásilo už v roku 2008. O organizovanie MS 2019 prejavilo pôvodne záujem deväť krajín. Neskôr sa kandidatúry vzdalo Rusko a Austrália. V máji 2009 boli oznámení traja potenciálni organizátori – Taliansko, Japonsko a Juhoafrická republika. V júli 2009 IRB na stretnutí v Dubline rozhodla, že šampionát 2015 bude organizovať Anglicko a 2019 Japonsko, v pomere hlasov 16 ku 10.
Nasadenie do výkonnostných košov.
Žrebovanie skupín sa uskutočnilo 10. mája 2017 v Kjóte. Žrebovanie sa oproti tradícii presunulo o pol roka neskôr (oproti decembru), aby mali štáty dlhší čas na vylepšenie svojho postavenia v rámci svetového rebríčku. Štáty boli rozdelené do piatich výkonnostných košov. Prvé tri koše tvorilo 12 priamo kvalifikovaných tímov z MS 2015, zoradených podľa ich postavenia v svetovom rebríčku v deň žrebovania.
Zvyšné dva koše boli zložené z ôsmich tímov postúpivších z kvalifikácie, pričom boli zoradené podľa ich účinkovania v predošlých MS.
Pozn: V zátvorke je uvedené umiestnenie vo svetovom rebríčku World Rugby k máju 2017.
Výsledky.
Play off.
Finále.
Pozn: Družstvá na 1.12. mieste po šampionáte postúpili priamo na MS 2023.
Aaron Cresswell

Aaron William Cresswell (* 15. december 1989, Liverpool, Anglicko) je anglický profesionálny futbalista, ktorý hráva na poste obrancu v anglickom klube West Ham United.
Klubová kariéra.
Tranmere Rovers.
Cresswell začínal s futbalom v Liverpoole no ako 15-ročný bol prepustený z klubu. V roku 2005 sa tak dostal do mládežníckeho klubu Tranmere Rovers a v júli 2008 podpísal svoju prvú profesionálnu zmluvu. V klube debutoval 1. novembra 2008 v League One pri prehre 0:1 nad Milton Keynes Dons.
Ipswich Town.
Po skončení sezóny 2010/11 sa o Cresswella zaujímalo niekoľko klubov z Championship. V júli 2011 sa dohodol na zmluve s Ipswichom Town. V klube podpísal trojročný kontrakt. V klube debutoval 6. augusta pri výhre 3:0 vonku na ihrisku Bristol City. Dňa 17. marca strelil Cresswell svoj prvý gól v klube pri víťazstve 3:2 nad Peterborough United. Počas svojej prvej sezóny odohral za klub 46 zápasov a dostal klubové ocenenie najlepší hráč sezóny.
West Ham United.
Dňa 3. júla 2014 sa Cresswell pripojil k West Hamu United kde podpísal kontrakt na päť rokov. V tíme debutoval 16. augusta pri prehre 0:1 s Tottenhamom. Dňa 29. novembra strelil svoj prvý gól v drese kladivárov pri víťazstve 1:0 nad Newcastlom United. Za svoje účinkovanie v sezóne 2014/15 získal klubové ocenenie hráč roka a kladivo roka. V júni 2015 Cresswell podpísal novú zmluvu, ktorá ho udrží s West Hamom do roku 2020 s opciou na ďalšie dva roky.
V sezóne 2015/16 bol najvyťaženejším hráčom tímu keď nastúpil do 47 zápasov počas sezóny.
Dňa 11. decembra 2020 odohral svoj 200. zápas v Premier League za klub pri víťazstve 2:1 na ihrisku Leeds United. Dňa 21. marca 2021 odohral pri remíze 3:3 s Arsenalom svoj 217. zápas v Premier League za klub čím sa dostal na druhé miesto v historických štatistikách za Markom Noblem.
Cresswell bol súčasťou tímu ktoré vyhralo finále Konferenčnej ligy UEFA 2022/23 nad Fiorentinou 2:1. Pre West Ham to bola prvá trofej po 43 rokoch.
Reprezentačná kariéra.
Cresswell debutoval v anglickej reprezentácii dňa 15. novembra 2016 v priateľskom zápase pri remíze 2:2 so Španielskom, keď nastúpil ako náhradník.
Štatistiky kariéry.
Klubové.
"K 11. septembru 2023"
Medzinárodné.
"K 11. septembru 2023"
Úspechy hráča.
West Ham United 
Individuálne
Yvonne Přenosilová

Yvonne Přenosilová (* 2. júl 1947, Praha – † 11. september 2023, Praha) bola česká speváčka, herečka a moderátorka, považovaná za priekopníčku českého rhythm and blues a rokenrolu.
Životopis.
Absolvovala dvanásťročnú školu v pražskej Libni. Jej otec bol generálom a rád spieval černošské spirituály.
Kariéru začala konkurzom v divadle Semafor, z ktorého Miloš Forman natočil svoju režisérsku prvotinu "Konkurs". S pesničkou "Malageňa" ju do divadla neprijali, no všimol si ju skladateľ Karel Mareš (v tom čase korepetítor).
Spievala so skupinou Olympic, v sezóne 19631964 vystupovali v Semafore s pásmom "Ondráš podotýká". Vo februári 1964 nahrala šestnásťročná Yvonne Přenosilová českú verziu pesničky I'm Sorry z repertoáru Brendy Lee, nazvanú textárom Jiřím Štaidlom „Roň slzy“. Aj v českej verzii sa pesnička stala hitom a jedným z najpredávanejších českých singlov 60. rokov.
V roku 1965, keď si ju hostia z anglických klubov vypočuli pri návšteve gymnázia naživo, pozvali ju na trojtýždňový pobyt do Londýna. Manažéra jej robil John Alcock. Yvonne spievala v londýnskom rozhlase, naspievala gramoplatne "When My Baby Cries/Come On Home" pre anglickú spoločnosť PYE, aranžoval ju slávny anglický odborník Tony Hatch (autor piesne „Downtown“). Usporiadala tiež dva úspešné koncerty v kluboch, vystupovala aj v televízii, písali o nej v tlači. Najcennejšie vystúpenie bolo v populárnom programe britskej televízie "Ready, Steady, Go!", spoločne so skupinou Rolling Stones. Od jesene 1965 bola členkou novovzniknutého divadla Apollo (pôsobili tu aj Karel Gott, Pavlína Filipovská, Karel Hála a ďalší).
Vystupovala aj v ďalších európskych krajinách, okrem iného v Belgicku, Francúzsku, Taliansku, NDR, NSR a Rakúsku.
V roku 1968 podpísala petíciu Dvetisíc slov. Potom emigrovala cez Rakúsko a Veľkú Britániu do SRN za svojimi rodičmi.
V Mníchove, kde žila 26 rokov, sa neúspešne pokúsila o kariéru pod pseudonymom "Yvonne Silova". Najskôr pracovala v spoločnosti British Airways. Tu sa zoznámila so svojím manželom, advokátom von Schuckmannom. V Nemecku sa neskôr stala redaktorkou Rádia Slobodná Európa a spolupracovala s Karlom Krylom.
V roku 1994 sa natrvalo vrátila do Prahy, kde tiež pracovala pre Slobodnú Európu. Bola tiež moderátorkou rozhlasovej stanice Country Radio s autorským programom "Sklípek". Jej syn Maximilian Philipp (* 1979) žije so svojim otcom v Nemecku.
Dielo.
Mnoho jej piesní sa stalo hitmi:
Vo svojom prejave využívala hlasovú podobnosť s rokenrolovou speváčkou Brendou Lee. Anglicky naspievala jej hity:
Česky s Karlom Gottom:
V Zlatom sláviku 1964 a 1965 sa umiestnila na 8. a 5. mieste v kategórii speváčok, v roku 1968 bola v tejto ankete popularity už štvrtá.
Žľab (vrch v Slovenskom krase)

Žľab () je vrch v Slovenskom krase, krajinnom celku Slovenského rudohoria. Leží nad obcou Lúčka, približne východne od Rožňavy. 
Poloha.
Nachádza sa v strednej časti pohoria, v geomorfologickom podcelku Horný vrch. Leží v Košickom kraji, v okrese Rožňava a na katastrálnom území obce Lúčka. Najbližším sídlom je na juhozápadnom úpätí situovaná Lúčka, západne sa nachádza Kováčová a Drnava, východne Hačava a Háj, juhovýchodne Bôrka a južne Hrhov. Vrch leží už mimo Národného parku Slovenský kras.
Opis.
Žľab sa nachádza na severnom okraji strednej časti podcelku Horný vrch, plynule nadväzujúcej na Volovské vrchy. Severne sa nachádza Orlia studňa (), Okrúhle (), Osadník () a Hajdúchov vrch (), východne Matesova skala (), Chvost (), Vŕšok (), Dvorník (), Hlinná () a Vysoký vrch (), južne Kresadlo () a Luhota () a západne Tegart (), Buková (), Drieňovec () a Gobič (). Oblasť je odvodňovaná riečkou Čremošná a jej prítokmi do rieky Slaná. Na vrchol nevedie značený turistický chodník. 
Výhľady.
Vrchol pokrýva súvislý lesný porast, ktorý neumožňuje rozhľad. Z vhodných lokalít a skalných brál na južnom úbočí je možné vidieť okolité vrcholy Slovenského krasu, blízke Volovské vrchy a prihraničné vrchy v severnom Maďarsku, nezriedka však aj Stolické vrchy a Revúcku vrchovinu.
Prístup.
Na vrchol nevedie značený turistický chodník, preto prístup je možný lesnými chodníkmi z blízkej obce Lúčka a Bôrka.
FA Premier League 2003/2004

Premier League 2003/2004 bola 12. sezóna Premier League, najvyššej anglickej futbalovej súťaže od jej zavedenia v roku 1992. Obhajcom titulu bol Manchester United. Nováčikmi súťaže boli Portsmouth, Leicester City a Wolverhampton Wanderers. Sezóna začala 16. augusta 2003 a skončila sa 15. mája 2004.
Víťazom ligy sa stal Arsenal, ktorý sezónu ukončil neporazený. (26 výhier, 12 remíz) Pre klub to bol tretí titul v Premier League a trinásty titul celkovo. Do Ligy majstrov UEFA 2004/2005 sa spoločne s Asrenalom kvalifikovali ešte Chelsea, Manchester United a Liverpool. Do UEFA Cup sa sa kvalifikovali Newcastle United a Middlesbrough.
Do 2. ligy zostúpili Wolverhampton Wanderers, Leicester City a Leeds United.
PFA Tím roka.
Brankár: Tim Howard (Manchester United)
Obrana: Lauren Etame Mayer, Ashley Cole, Sol Campbell (všetci Arsenal), John Terry (Chelsea)
Záloha: Steven Gerrard (Liverpool), Patrick Vieira, Robert Pires (obaja Arsenal), Frank Lampard (Chelsea)
Útok: Thierry Henry (Arsenal), Ruud van Nistelrooy (Manchester United)
Zlatá lopta 2016

Zlatá lopta je cena pre najlepšieho futbalistu sveta hrajúceho v Európe. O víťazovi hlasujú športoví novinári. Cena za rok 2016 sa udelila 12. decembra 2016 a vyhral ju Cristiano Ronaldo. Ronaldo získal 745 bodov z maximálneho možného počtu 865. Bola to jeho štvrtá Zlatá lopta. 
Zlatá lopta.
Nominácia bola zverejnená 24. októbra 2016.
Road America

Road America je pretekársky okruh neďaleko Elkhart Lake v štáte Wisconsin v Spojených štátoch amerických. Trať bola otvorená v roku 1955 a odvtedy je dejiskom rôznych automobilových a motocyklových pretekov. Od roku 1982 sa na nej každoročne konajú preteky šampionátu Indy Car.
Pre Road America sú charakteristické početné prevýšenia a dlhá cieľová rovinka, na ktorej sa dosahujú rýchlosti až 320 kilometrov za hodinu.
Barber Motorsports Park

Barber Motorsports Park je pretekársky okruh v Birminghame v štáte Alabama v Spojených štátoch amerických. Bol otvorený v roku 2003 a od roku 2010 sa na ňom konajú preteky IndyCar Series. Súčasťou areálu je aj automobilové múzeum. Pre trať sú charakteristické početné prevýšenia a niekoľko zákrut, do ktorých sa vchádza „naslepo“.
Vladimír Coufal

Vladimír Coufal (* 22. august 1992, Ludgeřovice, Česko-Slovensko) je český profesionálny futbalista, ktorý hráva na poste obrancu v anglickom klube West Ham United.
Klubová kariéra.
Hlučín.
Coufal začínal s futbalom v Baníku Ostrava. Keď mal 17 rokov bol prepustený v Baníku a vstúpil do amatérskeho klubu ŠSK Bílovec. Svoju profesionálnu kariéru začal v Hlučíne v 2. českej lige. V tíme debutoval 17. septembra 2010 pri prehre 0:2 s Duklou Praha.
Hosťovanie v Opave.
Sezónu 2011/12 strávil na hosťovaní v Opave, kde odohral 13 zápasov.
Slovan Liberec.
Po dobrých výkonoch v Hlučíne a Opave prestúpil v lete 2012 do Slovanu Liberec. Záujem prejavila aj Sparta Praha no neskôr sa stiahla. V klube debutoval 23. novembra pri prehre 0:3 s Duklou Praha.
Od sezóny 2013/14 dostával Coufal čoraz viac herného času. Počas sezóny odohral 26 zápasov z toho 21 v lige. 
Dňa 1. októbra 2015 strelil Coufal svoj prvý gól za Liberec pri víťazstve 1:0 nad Olympique Marseille v skupinovej fáze Európskej ligy UEFA 2015/16. O tri dni neskôr strelil aj svoj prvý ligový gól pri výhre 3:1 nad Bohemians Praha.
V sezóne 2017/18 sa Coufal stal kapitánom klubu.
Slavia Praha.
V lete 2018 prestúpil Coufal do Slavie Praha kde podpísal trojročný kontrakt. Cena prestupu bola 18 miliónov korun. V klube debutoval 22. júla pri výhre 3:0 nad Olomoucom, v zápase strelil aj svoj prvý gól. Vo svojej prvej sezóne v klube odohral 39 zápasov a strelil 4 góly. So Slaviou sa dostal do štvrťfinále Európskej ligy UEFA 2018/19 a stal sa aj českým majstrom.
West Ham United.
Dňa 2. októbra 2020 prestúpil Coufal do anglického klubu West Ham United za poplatok 5,4 miliónov libier. V klube sa stretol s bývalým spoluhráčom Tomášom Součkom. O dva dni neskôr debutoval v klube pri výhre 3:0 nad Leicesterom City. Vo svojej prvej sezóne odohral 36 zápasov a zaznamenal sedem asistencii o jednu menej ako Aaron Cresswell. Spolu s Cresswellom mali viac asistencií ako ktorákoľvek dvojica krajných obrancov v Premier League.
Coufal odohral celý finálový duel Konferenčnej ligy UEFA 2022/23 v ktorom jeho tím zvíťazil nad Fiorentinou 2:1.
Reprezentačná kariéra.
V reprezentácii Česka debutoval 11. novembra 2017 v priateľskom zápase pri výhre 1:0 nad Katarom. Dňa 4. septembra 2020 strelil úvodný gól zápasu pri výhre 3:1 nad Slovenskom v Lige národov UEFA 2020/2021.
Coufal bol členom záverečnej nominácie na preložené EURO 2020. Na turnaji odohral päť zápasov. Česko na turnaji skončilo vo štvrťfinále kde prehralo s Dánskom 1:2.
Štatistiky kariéry.
Klubové.
"K 12. septembru 2023"
Medzinárodné.
"K 11. septembru 2023"
Úspechy hráča.
Slávia Praha
West Ham United
Malý vrch

Malý vrch môže byť:
Music City Grand Prix

Music City Grand Prix, zo sponzorských dôvodov nazývaný Big Machine Music City Grand Prix, sú automobilové preteky IndyCar Series, ktoré sa každoročne konajú v Nashville v štáte Tennessee v Spojených štátoch amerických. Medzi rokmi 2021 a 2023 bol miestom konania Nashville Street Circuit, mestský okruh na severe hlavného mesta Tennessee. 2024 bol Music City Grand Prix záverečným podujatím šampionátu IndyCar; preteky sa však konali na okruhu Nashville Superspeedway v neďalekom Lebanone.
Dvadsaťtisíc míľ pod morom (rozhlasová hra)

Dvadsaťtisíc míľ pod morom je slovenská rozhlasová hra z roku 1955, ktorú v réžii Vladimíra Štróbla naštudovalo bratislavské štúdio Česko-slovenského rozhlasu. Hra vychádza z rovnomennej vedecko-fantastickej románovej predlohy Julesa Verna.
Dej.
Príbeh začína v roku 1866, keď sa v anglických listoch objavuje zmienka o akomsi morskom netvorovi ohromných rozmerov, ktorý napáda lode. Týmto úkazom sa zaoberajú aj vedci. Jedni hovoria, že je to ponorka, druhí, že je to ostrov a iní zasa, že sa jedná o dosiaľ neznámeho tvora. Nakoniec Američania vysielajú na more fregatu Abraham Lincoln, ktorá má za úlohu záhadu vyjasniť. Výpravy sa zúčastňuje aj francúzsky profesor prírodných vied Aronnax so svojím pomocníkom Conseilom, ktorí sa na lodi zoznamujú s harpunárom Nedom Landom. Výprava je dlho neúspešná, až raz večer vidí posádka svetelnú žiaru vychádzajúcu kúsok od lode. Fregata sa pokúsi tvora prenasledovať a keď jej uniká, tak aj harpúnovať. Neznámy tvor sa však otáča a pláva ohromnou rýchlosťou smerom k lodi, s ktorou sa vzápätí zráža. Profesor Aronnax, Conseil a Ned padajú pri náraze do vody. Zachraňujú sa na chrbáte neznámeho tvora, o ktorom však onedlho zisťujú, že to naozaj nie je ryba či narval, ale ponorka. Vychádzajú z nej muži, vťahujú ich do lode a väznia v tmavej komore. Ďalší deň ich navštevuje muž, ktorý sa predstavuje ako kapitán Nemo a oznamuje im, že sa nachádzajú na palube ponorky Nautilus, ktorú nesmú nikdy opustiť, aby nevyzradili jej tajomstvo. Ako nedobrovolní pasažiéri prežívajú pri podmorskej plavbe neuveriteľné príhody, poznávajú krásy morského dna a učia sa o prírodných zvláštnostiach oceánov, a čakajúc na vhodný okamih plánujú útek z ponorky.
Šugovský vrch

Šugovský vrch () je vrch v Slovenskom krase, krajinnom celku Slovenského rudohoria. Leží pri obci Hačava, približne severozápadne od Moldavy nad Bodvou. 
Poloha.
Nachádza sa vo východnej časti pohoria, v geomorfologickom podcelku Jasovská planina. Leží v Košickom kraji, v okrese Košice-okolie a zasahuje na katastrálne územie obce Hačava a Háj. Najbližším sídlom je západne situovaná Hačava, juhozápadne sa nachádza Háj, južne Turňa nad Bodvou, juhovýchodne Drienovec a Moldava nad Bodvou, východne Debraď a Jasov a severne Medzev. Vrch je súčasťou Národného parku Slovenský kras.
Opis.
Šugovský vrch leží na severnom okraji Jasovskej planiny. Severným smerom sa nachádza Javorina (), Kauligov vrch () a Strážny kopec (), východne Šugov (), Halagoš (), Vápenný vrch () a Koncový košiar (). južne Vysoká () a Bereš () a západne Čertov most (), Hlinná (), Ďurkova skala (), Vŕšok (), Dvorník (), Matesova skala (), Chvost (), Železná brána (), Grečov () a Jelení vrch (). Oblasť patrí do povodia Bodvy, kde vodu zo severných svahov odvádza Šugovský potok. Na vrchol nevedie značený turistický chodník. 
Výhľady.
Vrchol pokrýva súvislý lesný porast, ktorý neumožňuje rozhľad. Z vhodných lokalít je možné vidieť okolité vrcholy Slovenského krasu, blízke Volovské vrchy a prihraničné vrchy v Maďarsku.
Prístup.
Na vrchol nevedie značená turistická trasa, no južným úpätím vedie zeleno značený chodník z Hačavy do Moldavy nad Bodvou.
FA Premier League 2002/2003

Premier League 2002/2003 bola 11. sezóna Premier League, najvyššej anglickej futbalovej súťaže od jej zavedenia v roku 1992. Obhajcom titulu bol Arsenal. Nováčikmi súťaže boli Manchester City, West Bromwich Albion a Birmingham City. Sezóna začala 17. augusta 2002 a skončila sa 11. mája 2003.
Víťazom ligy sa stal Manchester United, ktorý vyhral svoj 8. titul v Premier League a 15. celkovo. Do Ligy majstrov UEFA 2003/2004 sa spoločne s ním kvalifikovali aj Arsenal, Newcastle United a Chelsea. Do Pohára UEFA sa kvalifikovali Liverpool, Blackburn Rovers, Southampton a Manchester City.
Do 2. ligy zostúpili West Ham United, West Bromwich Albion a Sunderland.
Mid-Ohio Sports Car Course

Mid-Ohio Sports Car Course je pretekársky okruh neďaleko Lexingtonu v štáte Ohio v Spojených štátoch amerických. Trať bola otvorená v roku 1962 a odvtedy je dejiskom rôznych automobilových pretekov. Od roku 1980 sa na nej každoročne konajú preteky šampionátu Indy Car.
Portland International Raceway

Portland International Raceway je pretekárska dráha v Portlande v štáte Oregon v Spojených štátoch amerických. Konajú sa tu rôzne automobilové preteky, napríklad IndyCar Series alebo Formula E.
Grand Prix of Toronto

Závodná dráha Streets of Toronto je mestský okruh v Toronte v kanadskej provincii Ontario. Trať vedie cez areál "Exhibition Place" a pozdĺž "Lake Shore Boulevardu". Preteky Indy Car sa tu konajú od roku 1986. V súčasnosti sú to jediné preteky, ktoré sa nekonajú na území USA.
Texas Motor Speedway

Texas Motor Speedway je pretekárska dráha (ovál) vo Fort Worth v Texase v Spojených štátoch amerických. S diváckou kapacitou viac ako 200 000 divákov je popri Indianapolis Motor Speedway jedným z najväčších motoršportových areálov v USA. Na trati sa konajú preteky IndyCar a NASCAR.
English Football League

English Football League (EFL) je profesionálna ligová súťaž, určená pre futbalové kluby v Anglicku a Walese (čiastočne). Bola založená v roku 1888 pod názvom Football League a jedná sa tak o najstaršiu ligovú súťaž na svete. V rokoch 1888 – 1992 bola FL najvyššou súťažou v anglickom ligovom systéme. Po založení Premier League má liga pod patronátom iba druhú až štvrtú najvyššiu ligovú súťaž v Anglicku.
Liga má 72 tímov, ktoré sú rozdelené do troch divízií po 24 tímoch. Ide o Championship (2. najvyššia súťaž), League One (3. najvyššia súťaž) a League Two (4. najvyššia súťaž). Liga má tiež dva domáce poháre, ktoré sú čisto pod jej patronátom – jedná sa o EFL Cup a EFL Trophy.
Pred začiatkom sezóny 2016/17 sa liga premenovala z Football League na English Football League.
Vysoká (vrch v Slovenskom krase)

Vysoká () je vrch v Slovenskom krase, krajinnom celku Slovenského rudohoria. Leží nad obcou Turňa nad Bodvou, približne západne od Moldavy nad Bodvou. 
Poloha.
Nachádza sa vo východnej časti pohoria, v geomorfologickom podcelku Jasovská planina. Leží v Košickom kraji, v okrese Košice-okolie a na katastrálnom území obce Turňa nad Bodvou. Najbližšími sídlami sú západne situovaný Háj, južne sa nachádza Turňa nad Bodvou, juhovýchodne Drienovec a Moldava nad Bodvou, východne Debraď, severovýchodne Jasov, severne Medzev a severozápadne Hačava. Vrch je súčasťou Národného parku Slovenský kras.
Opis.
Vysoká leží v strednej časti Jasovskej planiny. Severným smerom sa nachádza Jelení vrch (), Šugovský vrch (), Šugov () a Halagoš (), východne Vápenný vrch (), Koncový košiar () a Palanta () a západne Bereš (), Hlinná (), Ďurkova skala (), Vŕšok (), Dvorník (), Matesova skala (), Chvost (), Čertov most (), Železná brána () a Grečov (). Oblasť patrí do povodia Bodvy, kde vodu zo severných svahov odvádza Miglinc, z južne sa zvažujúcich odteká menšími prítokmi priamo do Bodvy. Na vrchol nevedie značený turistický chodník. 
Výhľady.
Vrchol pokrýva súvislý lesný porast, ktorý neumožňuje rozhľad. Z vhodných lokalít je možné vidieť okolité vrcholy Slovenského krasu, Volovské a Slanské vrchy a prihraničné vrchy v Maďarsku.
Prístup.
Na vrchol nevedie značená turistická trasa, no severným úpätím vedie modro značený chodník z obce Háj do Drienovca.
IndyCar Series 2024

IndyCar Series 2024 bola 113. sezóna šampionátu amerických formulových pretekov a 29. sezóna IndyCar Series. Sezóna bola zahájená 3. marca 2024 pretekmi Grand Prix of St. Petersburg v St. Petersburgu na Floride a jej záverečným podujatím, ktoré sa uskutočnilo 15. septembra 2024, bol Music City Grand Prix v Nashville, Tennessee. Bola to prvá sezóna, v ktorej boli monoposty poháňané hybridnými pohonnými jednotkami.
Šampiónom medzi jazdcami sa stal Álex Palou z tímu Chip Ganassi Racing, ktorý tak obhájil titul z predchádzajúceho roka. Vrchol sezóny, 108. vydanie pretekov Indy 500, vyhral Josef Newgarden.
Kalendár.
Okrem plánovaných 17 pretekov sezóny 2024 sa 24. marca 2024 uskutočnili nemajstrovské preteky na okruhu The Thermal Club v kalifornskom Palm Springs. Za tieto preteky sa síce neudeľovali žiadne body do šampionátu, ale víťaz získal finančnú odmenu vo výške 1 milión dolárov. Bolo to prvé podujatie tohto druhu v sérii IndyCar.
Legenda:
O – ovál; P – permanentná pretekárska trať; M – mestský okruh
Slávne texty slávnych piesní

Slávne texty slávnych piesní je názov edície šiestich básnických zbierok textov piesní, ktoré v roku 2008 vydalo v spolupráci s hudobným vydavateľstvom Forza Music, knižné vydavateľstvo Ikar. 
Publikácia je kolekciou textov piesní šiestich slovenských textárov a priloženého CD nosiča s ich hudobnými nahrávkami. Knižné publikácie vyšli s týmito titulmi:
Lampros z Erythrai

Lampros () bol starogrécky filozof a učiteľ hudby.
Lampros z Erythrai bol podľa byzantského lexikónu Suda učiteľom Aristoxena z Tarentu, ktorý mu vďačil za svoje filozofické a hudobné vzdelanie. Obcí a miest zvaných Erythrai bolo v staroveku viac. Je možné, že jeho rodiskom bolo iónske mesto Erythrai, ktoré sa nachádzalo oproti ostrovu Chios (jedno z dvanástich gréckych miest v Malej Ázii), pretože mnohí Ióni sa uchýlili do "Magna Graecia" (oblasti v južnom Taliansku). Nie je to ten Lampros (pochádzajúci z Atén), o ktorom sa zmieňuje Platón, tiež hudobník, ale zo staršej doby (z prvej polovice 5. storočia pred Kr.).
Suda uvádza, že Aristoxenos bol činný počas 111. olympiády (336 – 333 pred Kr.), preto aj jeho učiteľ Lampros musel žiť v 4. storočí pred Kr.
Slávne texty slávnych piesní – Kamil Peteraj

Slávne texty slávnych piesní – Kamil Peteraj je názov básnickej zbierky textov piesní Kamila Peteraja, ktoré v roku 2008 vydalo v spolupráci s hudobným vydavateľstvom Forza Music, knižné vydavateľstvo Ikar. 
Publikácia je literárnou kolekciou dvadsiatich textov od Kamila Peteraja a priloženého CD nosiča s originálnou hudobnou kompiláciou pôvodných otextovaných piesní.
Slávne texty slávnych piesní – Boris Filan

Slávne texty slávnych piesní – Boris Filan je názov básnickej zbierky textov piesní Borisa Filana, ktoré v roku 2008 vydalo v spolupráci s hudobným vydavateľstvom Forza Music, knižné vydavateľstvo Ikar. 
Publikácia je literárnou kolekciou dvadsiatich textov od Borisa Filana a priloženého CD nosiča s originálnou hudobnou kompiláciou pôvodných otextovaných piesní.
Waldenov obrat

Waldenov obrat označuje zmenu konfigurácie na stereogénnom centre v chirálnej zlúčenine počas chemickej reakcie. Keďže molekula môže mať na jednom stereogénnom centre dve konfigurácie (teda tvoriť dva enantioméry), Waldenov obrat premieňa konfiguráciu z jednej na druhú, teda premieňa jeden enantiomér na druhý. 
Proces.
Táto zmena vždy nastáva pri SN2 reakciách, čo sú bimolekulárne alifatické nukleofilné substitúcie. Dochádza pri nich k zmene konfigurácie na asymetrickom tetraédrickom uhlíkovom atóme. Tento proces sa dá predstavit ako dáždnik, ktorý sa v silnom vetre vyvráti „naruby.“ Vo Waldenovom obrate atakuje nukleofil tetraédrický uhlík z opačnej strany, než z ktorej odstupuje odstupujúca skupina, čo vedie k zmene konfigurácie. Zmena konfigurácie sa prejaví opačnou optickou aktivitou látky. 
História.
Tento fenomén prvýkrát pozoroval Paul Walden v roku 1896. Bol schopný premeniť jeden enantiomér chemickej zlúčeniny na druhý a zase naspäť pomocou takzvaného Waldenovho cyklu. Ten prebiehal nasledovne:
Pri náhrade chloridového aniónu za hydroxidový anión vystupuje oxid strieborný ako donor hydroxidového aniónu. Strieborný katión nemá žiadnu úlohu. V procese vzniká karboxylový dianión (A), ktorý podstupuje intramolekulárnu nukleofilnú substitúciu β-karboxylovou skupinou (vzdialenejšou), čím vzniká štvorčlenný β-laktónový kruh (B). α-karboxylová skupina je takisto reaktívna, ale po"dľa in silico" výpočtov má tranzitný stav tejto reakcie veľmi vysokú energiu. Hydroxidový anión potom spôsobuje otvorenie laktónového kruhu za vzniku alkoholu (C) a produkt týchto dvoch reakcií (vzniku a zániku laktónového kruhu) má nakoniec tú istú konfiguráciu, ako počiatočná látka (chlórsukcinát).
Walden pozoroval zmenu konfigurácie už v roku 1896, ale jej podstata bola objasnená až v 30. rokoch 20. storočia, keď bol objasnený mechanizmus SN2 reakcií.
Paul Walden (chemik)

Paul Walden (* 26. júl 1863 – † 22. január 1957) bol ruský, lotyšský a nemecký chemik, známy vďaka svojej práci v odbore stereochémie a histórie chémie. Je známy vďaka tomu, že opísal stereochemickú reakciu známu ako Waldenov obrat a syntetizoval prvú iónovú kvapalinu, dusičnan etylamónny. Okrem toho zaviedol pojem solvatácia. V rokoch 1913 a 1914 bol nominovaný na Nobelovu cenu.
V Rige v Lotyšsku je mu venovaná socha znázorňujúca enantioméry kyseliny jablčnej.
Dianión

Dianión alebo dvojmocný anión je anión, ktorého celkový formálny náboj je −2. Existuje mnoho stabilných molekulárnych dianiónov, napríklad BeF42− and MgF42−, zatiaľ ale nebol objavený žiadny stabilný dvojatómový dianión, pretože elektrónové tienenie a ďalšie kvantovo-mechanické efekty spôsobujú, že pridanie ďalšieho elektrónu k atómovému aniónu nie je stabilné.
Niekedy sa týmto pojmom označujú špecificky organické zlúčeniny. Takéto dianióny môžu vznikať pôsobením veľmi silných zásad napríklad na karboxylové kyseliny alebo dikarbonylové zlúčeniny.
Najštudovanejším dianiónom je hydridový anión, H2-, zvyčajne v podobe rezonančnej štruktúry medzi elektrónom a vodíkovým atómom s krátkou dobou života. V roku 1976 bol jeho polčas života experimentálne určený ako 23 ± 4 nanosekundy.
Vo fyziológii hrajú molekulárne dianióny dôležitú úlohu, napríklad hydrogenfosforečnan HPO42-, ktorého koncentrácia v krvi a bunkách je asi 1 mM a plní úlohu tlmivého roztoku.
Sara Sandeva

Sara Sandeva (* 25. jún 1997, Skopje, Macedónsko) je česká herečka severomacedónskeho pôvodu.
Život.
Sara Sandeva sa narodila v Skopje v dnešnom Severnom Macedónsku. Keď mala dva roky, presťahovala sa so svojimi rodičmi Slobodankou a Antoniom Sandevovými do Česka. Má mladšieho brata Tea a s rodinou žije v Prahe.
Hrať začala v šiestich rokoch, študuje herectvo na Pražskom konzervatóriu a pôsobí v televízii a v divadle La Fabrika.
Od roku 2021 tvorí pár s hercom Jakubom Prachařom.
V septembri 2023 získala české občianstvo.
Diskografia.
V roku 2018 natočila klip k pesničke „Hvězda důvěrná“ od textárky Patricie Fuxovej. Pesničku tiež zaspievala vo filme "Po čom muži túžia".
Železná brána (vrch v Slovenskom krase)

Železná brána () je vrch v Slovenskom krase, krajinnom celku Slovenského rudohoria. Leží pri obci Hačava, približne severozápadne od Moldavy nad Bodvou. 
Poloha.
Nachádza sa vo východnej časti pohoria, v geomorfologickom podcelku Jasovská planina. Leží v Košickom kraji, v okrese Košice-okolie a na katastrálnom území obce Hačava. Najbližším sídlom je západne situovaná Hačava, juhozápadne leží Háj a Zádiel, južne Turňa nad Bodvou, juhovýchodne Drienovec a Moldava nad Bodvou, východne Debraď a Jasov a severne Medzev. Vrch je súčasťou Národného parku Slovenský kras.
Opis.
Železná brána leží na severozápadnom okraji Jasovskej planiny. Severným smerom sa nachádza Javorina (), Kauligov vrch () a Strážny kopec (), východným Šugov (), Halagoš (), Šugovský vrch (), Vápenný vrch () a Koncový košiar (), južným Vysoká (), Bereš () a Čertov most () a západným Hlinná (), Ďurkova skala (), Vŕšok (), Dvorník (), Matesova skala (), Chvost (), Grečov () a Jelení vrch (). Oblasť patrí do povodia Bodvy, kde vodu zo severných svahov odvádza Šugovský potok. Na vrchol nevedie značený turistický chodník. 
Výhľady.
Vrchol pokrýva súvislý lesný porast, ktorý neumožňuje rozhľad. Z vhodných lokalít s riedkou vegetáciou je možné vidieť okolité vrcholy Slovenského krasu, Volovské a Slanské vrchy a prihraničné vrchy v Maďarsku.
Prístup.
Na vrchol nevedie značená turistická trasa, no do blízkeho rovnomenného sedla vedie niekoľko značených chodníkov:
Slávne texty slávnych piesní – Ľuboš Zeman

Slávne texty slávnych piesní – Ľuboš Zeman je názov básnickej zbierky textov piesní Ľuboša Zemana, ktoré v roku 2008 vydalo v spolupráci s hudobným vydavateľstvom Forza Music, knižné vydavateľstvo Ikar. 
Publikácia je literárnou kolekciou dvadsiatich textov od Ľuboša Zemana a priloženého CD nosiča s originálnou hudobnou kompiláciou pôvodných otextovaných piesní.
Slávne texty slávnych piesní – Milan Lasica

Slávne texty slávnych piesní – Milan Lasica je názov básnickej zbierky textov piesní Milana Lasicu, ktoré v roku 2008 vydalo v spolupráci s hudobným vydavateľstvom Forza Music, knižné vydavateľstvo Ikar. 
Publikácia je literárnou kolekciou dvadsiatich textov od Milana Lasicu a priloženého CD nosiča s originálnou hudobnou kompiláciou pôvodných otextovaných piesní.
Peter Šloser

Peter Šloser (vlastným menom Peter Chudý, 29. september, 1967, Topoľčany) je bývalý policajný plukovník, ktorý pracoval v policajných útvaroch zameraných na boj s organizovaným zločinom. Po vzniku Národnej kriminálnej agentúry (NAKA) pracoval na Protizločineckej jednotke v odbore Bratislava. Po ukončení práce policajta začal písať detektívne romány pod pseudonymom Peter Šloser.
Tvorba.
Prvý román s názvom "Mafiánska poprava" vydalo vydavateľstvo IKAR na jeseň v roku 2019, za ktorý získal ocenenie "Panta Rhei Awards – Slovenský knižný debutant roka 2019".
Slávne texty slávnych piesní – Ján Štrasser

Slávne texty slávnych piesní – Ján Štrasser je názov básnickej zbierky textov piesní Jána Štrassera, ktoré v roku 2008 vydalo v spolupráci s hudobným vydavateľstvom Forza Music, knižné vydavateľstvo Ikar. 
Publikácia je literárnou kolekciou dvadsiatich textov od Jána Štrassera a priloženého CD nosiča s originálnou hudobnou kompiláciou pôvodných otextovaných piesní.
Slávne texty slávnych piesní – Daniel Hevier

Slávne texty slávnych piesní – Daniel Hevier je názov básnickej zbierky textov piesní Daniela Heviera, ktoré v roku 2008 vydalo v spolupráci s hudobným vydavateľstvom Forza Music, knižné vydavateľstvo Ikar. 
Publikácia je literárnou kolekciou dvadsiatich textov od Daniela Heviera a priloženého CD nosiča s originálnou hudobnou kompiláciou pôvodných otextovaných piesní.